પથારીમાં પડયાં-પડયાં ઋચા અનુભવી રહી હતી…ઘરની પરિસ્થિતિને…બાથરૂમમાં પાણીનાં નળ ટપકી રહ્યા હતા, વિના કારણે પંખાઓ ચાલુ રહી ગયા હતા, ગેસ ઉપર દૂધ ઉભરાઈ રહ્યું હતું, બહાર દરવાજે કોઈ ડોરબેલ દબાવીને ઊભું રહી ગયંુ હતું…લેન્ડ લાઈન ફોનની ઘંટડી વાગી રહી હતી અને આ બધા વચાળે…દોઢ વરસનાં બાળકે અકારણ તાણેલા ભેંકડાને શાંત પાડવાની નાકામિયાબ કોશીશ કરી રહેલા ઋત્વિકની પરેશાની સાક્ષાત જાણે કે એના ચહેરા ઉપરનાં ચશ્માની દાંડી દ્વારા વારંવાર નીચે લસરતી હતી…